Direcţia Generală de Asistenţă Socială 	                                                                S.C.  ....................................... S.R.L. 
      şi Protecţia Copilului Prahova					
                                			                                                               
Nr. ___________  /________________		                                                Nr._____________ / ______________ 




CONTRACT DE SERVICII    
                  
Servicii de publicitate si informare în cadrul proiectului
„Prevenirea separarii copilului de familia naturala”

Cod CPV 79341000-6 Servicii de publicitate




 1. Părţile contractante
		In temeiul dispozitiilor Legii nr. 98/2016 privind achizitiile publice, s-a încheiat prezentul contract de prestari servicii, între:

Direcţia Generală de Asistenţă Socială şi Protecţia Copilului Prahova cu sediul în Ploieşti, Şoseaua Vestului, nr. 14–16, jud. Prahova, cod poştal 100298, telefon / fax: 0244 - 586100, 511400, Cod fiscal nr. 9770267, având contul IBAN nr. RO95TREZ5215006XXX003876 deschis la Trezoreria Ploieşti, reprezentată prin Director Executiv Călin Viorel, în calitate de achizitor
şi
S.C. ........................................ S.R.L. cu sediul în ...................., str. ....................., nr. ........C, cam. .............., jud. .................., telefon: ....................., număr de înregistrare Registrul Comertului: .................., cod fiscal ...................., cont IBAN nr. ..........................................deschis la ............................., reprezentata prin ................................., în calitate de prestator, pe de altă parte.

2. Definiţii 
2.1 - În prezentul contract următorii termeni vor fi interpretaţi astfel:
a) Contract - prezentul contract şi toate anexele sale;
b) achizitor şi prestator - părţile contractante, aşa cum sunt acestea numite în prezentul contract;
c) preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d) servicii - activităţi a căror prestare face obiectul contractului; 
e) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
f) zi - zi calendaristică; an - 365 de zile.

3. Interpretare
3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.


Clauze obligatorii

4. Obiectul şi preţul contractului
 4.1. - Prestatorul se obligă să presteze, în perioada convenită şi în conformitate cu obligaţiile asumate prin prezentul contract, servicii de informare si publicitate în cadrul proiectului „Prevenirea separarii copilului de familia naturala”
 4.2. – Achizitorul se obligă să plătească prestatorului preţul convenit pentru serviciile prestate.
 4.3. - Preţul convenit pentru îndeplinirea contractului, plătibil prestatorului de către achizitor, este de 16.806,72 lei, la care sa adaugă TVA în sumă de 3.193,28 lei, conform ofertei financiare anexă la prezentul contract.






5. Durata contractului
5.1 - Serviciile de informare şi publicitate vor fi prestate pe toată durata de realizare a proiectului, cu începere de la data semnării prezentului contract de către ambele părți.

6. Documentele contractului
6.1 - Documentele contractului sunt:
-  caietul de sarcini - Anexa nr.1
-  propunerea financiara si propunerea tehnica - Anexa nr.2
-  alte documente, dupa caz.

7. Obligaţiile principale ale prestatorului
7.1 - Prestatorul se obligă să presteze serviciile care fac obiectul prezentului contract în perioada convenită şi în conformitate cu cerinţele detaliate în Caietul de sarcini.
7.2 - Prestatorul se obligă să presteze serviciile la standardele şi/sau performanţele prezentate în propunerea tehnică, anexă la contract. 
7.3 - Prestatorul este pe deplin responsabil pentru prestarea serviciilor în conformitate cu clauzele contractuale. Totodată este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.
7.4 - Prestatorul se obligă să despăgubească achizitorul împotriva oricăror:
i)  reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele achiziţionate, şi
ii)  daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

8. Obligaţiile principale ale achizitorului
8.1 – Achizitorul se obligă să recepţioneze serviciile prestate conform art.10 din contract.
8.2 – Achizitorul are obligaţia de a efectua plăţile către prestator, prin Ordin de plată, în termen de maxim 30 de zile de la primirea facturii fiscale – în original – şi a procesului-verbal de recepţie a produselor/serviciilor (semnat de reprezentanţii achizitorului şi prestatorului).


9. Sancţiuni pentru neîndeplinirea culpabilă a obligaţiilor 
9.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o suma echivalentă cu o cota procentuală de 0,1% din preţul contractului, pentru fiecare zi de întarziere.
9.2 - În cazul în care achizitorul nu onorează facturile în termen de 28 de zile de la expirarea perioadei convenite, atunci acesta are obligaţia de a plati ca penalităţi o suma echivalentă cu o cota procentuală de 0,1% din plata neefectuată, pentru fiecare zi de întarziere.
9.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nicio compensaţie, dacă acesta din urmă dă faliment, cu condiţia ca această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.
9.4 - Pact comisoriu - Neexecutarea sau executarea necorespunzatoare a obligaţiilor asumate prin prezentul contract de către una dintre părţi, respectiv de către prestator a obligaţiilor principale prevazute la art.7, iar de către achizitor a obligaţiilor prevazute la art. 8, dă dreptul celeilalte părţi de a considera contractul de plin drept reziliat, fără judecată, fără punerea în întarziere şi fără îndeplinirea altor formalităţi prealabile, precum şi de a pretinde plata de daune-interese in cuantum de 20% din pretul contractului.

Clauze specifice


10. Recepţie şi verificări 
10.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.
            (1) Receptia paginii web a proiectului se va face dupa ce se va realiza un link care va putea fi accesat pe pagina principală a site-ului oficial al Direcţiei Generale de Asistenţă Socială şi Protecţia Copilului Prahova – www.copilprahova.ro; pagina web va fi accesibilizată pentru persoanele cu dizabilități.
[bookmark: _GoBack]            (2) Recepţia şi verificarea serviciului privind publicarea comunicatelor de presă într-un ziar local/regional cu cel mai mare tiraj se va realiza prin transmiterea ziarului in 2 exemplare originale, prin posta sau depunere la sediul beneficiarului, iar dovada aparitiei comunicatelor/anunturilor livrate catre mass media online se va face prin printscreen.uri la pagina web a publicatiei online unde s-a publicat, astfel incat sa fie vizibil textul stirii/anuntului, numele publicatiei online si data aparitiilor in fiecare dintre cele 3 zile obligatorii.

11. Rezilierea contractului
11.1. - Nerespectarea de către una dintre părţi, din culpa sa exclusivă, a obligaţiilor asumate prin prezentul contract, dă dreptul celeilalte părţi  de a rezilia contractul şi de a pretinde plata de daune-interese.
11.2. - Rezilierea va opera de plin drept la expirarea unui termen de 10 zile de la transmiterea notificarii scrise de către partea lezată, dacă partea în culpă nu-şi îndeplineşte obligaţiile asumate în acest termen.
11.3. - Achizitorul isi rezerva dreptul de a denunţa unilateral contractul de servicii, in cel mult 30 de zile de la apariţia unor circumstante care nu au putut fi prevăzute la data incheierii contractului şi care conduc la modificarea clauzelor contractuale in aşa masură incât indeplinirea contractului respectiv ar fi contrara interesului public.
11.4. - Achizitorul are dreptul de a anula oricand contractul, printr-o notificare scrisa adresată prestatorului, fără nici o compensaţie, dacă acesta dă faliment sau este insolvabil, cu condiţia ca această anulare să nu prejudicieze sau să afecteze dreptul la actiune sau despăgubire pentru achizitor.
11.5. - Prestatorul are dreptul de a pretinde numai plata corespunzatoare pentru partea din contract  îndeplinită până la data denunţării unilaterale a contractului.
11.6. – Părţile au convenit de comun acord ca prezentul contract să înceteze de plin drept, fără punerea în intarziere a Prestatorului sau fără alte formalităţi şi fără intervenţia instanţei de judecată, dacă prestatorului ii sunt retrase sau nu obţine autorizaţiile, avizele sau orice alte documente necesare executarii obligaţiilor contractuale, prevăzute în ofertă.
11.7 – Incălcarea de către una dintre părţi a obligaţiilor sale, după ce a fost notificată, in scris, de cealaltă parte,  ca o nouă nerespectare a obligaţiilor contractuale, va conduce la rezilierea contractului.

12. Începere, finalizare, întârzieri, sistare
12.1 - (1) Prestatorul are obligaţia de a începe prestarea serviciilor după primirea Notei de comanda din partea achizitorului.
(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:
a) prelungirea perioadei de prestare a serviciului; 
b) totalul cheltuielilor aferente, dacă este cazul, care se vor adăuga la preţul contractului.
12.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată în perioada stabilită, trebuie finalizate în termenul convenit de părţi, termen care se calculează de la data începerii prestării serviciilor.
(2) În cazul în care:
i) orice motive de întârziere, ce nu se datorează prestatorului, sau
ii) alte circumstanţe neobişnuite susceptibile de a surveni, altfel decât prin încălcarea contractului de către prestator,îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional. 
12.3 - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului. 

13. Ajustarea preţului contractului
13.1 – Prețul contractului rămâne ferm pe toată perioada derulării lui. 

14. Cesiunea
14.1- Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de art. 9.

15. Forţa majoră
15.1 -  Forţa majoră este constatată de o autoritate competentă.
15.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
15.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
15.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
15.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
15.6 - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

16. Soluţionarea litigiilor
16.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
16.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de catre instantele judecatoresti competente de la sediul achizitorului.

17. Limba care guvernează contractul
17.1 - Limba care guvernează contractul este limba română.
 
18. Comunicări
18.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
18.2 - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

19. Legea aplicabilă contractului
19.1 - Contractul va fi interpretat conform legilor din România.

Părţile au înţeles să încheie azi ..................... prezentul contract în două exemplare, câte unul pentru fiecare parte. 
  
	
   	              	
	                                         
    ACHIZITOR,                              				                                 PRESTATOR,
 Direcţia Generală de Asistenţă Socială 	                                  		  S.C.  .................................. S.R.L.
      şi Protecţia Copilului Prahova 		              	                                                                                                             

               DIRECTOR EXECUTIV,					             ADMINISTRATOR,
                   CĂLIN VIOREL						               



             Direcţia Economică,
        Director Executiv Adjunct
           BERCEANU ADRIANA





Vizat C.F.P., 								




Vizat pentru legalitate,
Consilier juridic – Gheorghiu Laurențiu




Manager proiect – Georgescu Denisa



Întocmit,
Responsabil achiziții pubice – Stoica Andreea

